हिंदी फिल्म संगीत की त्रासदी यही है कि अगर फिल्म नहीं चली तो कई बार फिल्म का संगीत अच्छा होने के बावजूद आम जनता से दूर रह जाया करता है। पिछले साल ऍसी ही एक फिल्म आई थी हाल-ए-दिल जिसमें कई नामी संगीतकार विशाल भारद्वाज, आनंद राज आनंद, प्रीतम आदि ने फिल्म के विभिन्न गीतों की धुनें तैयार की थीं। अजय देवगन के भाई अनिल देवगन की ये फिल्म बॉक्स आफिस पर बुरी तरह पिटी जिसका खामियाज़ा इसके गीतों को उठाना पड़ा था।